لباكتيرية كليمة مد اولة أصلها يوناني باكتيريون بلمغريبية عكيكيز حرفية بلأمازيغية لمعيارية لمغريبية تبايرارت بلعربية بكتيريا هيا واحد لخليقة حية وحدوخلوية صغيو رة غادية من حتال ميكروميتر بلاشك هاد لكاين ميكروسكوبي وماكايتشافش بلعين لمجر دة لباكتيرية عندها ميازي لقبلوعلايف وكانعنيو بيهوم دوك لخلايق اللي ماعندهومش لعلفة اللي ناقصينهوم حتا التواشي لخلوية بحال لميطوكوندرية الشبكة الداخلوبلازمية سوا لحرشة ولا لملسة ضاهر باللي كاينين بعض لباكتيريات كايمر ضو بنادم كايديرو ليه مسايل صعيبة فصحتو وشي بعضين تاني لا غيهوا دير فراصك باللي بعض لمرات راه لعفاين لباكتيرية تقدر تقتل سيرتو للناس مالين مناعة على قد لحال لقراية عليهوم كاتسما باكتيريولوجيا وهادي شقفة من عيلم واسع سميتو ميكروبيولوجيا بلمعقول هاد لمعرفة فيها شلا فايدة فبزاف ديال الضومينات غاتنفعنا بلبيان فلفهامة ديال شلا مراضي شلا صنايع تاريخ لباكتيريات معا هوما خلايق صغيو رين خلايق ميكروسكوبية ماكانوش معروفين من واهلي داكشي علاش سوقهوم ما تحل بيبانو حتال بدية دلقرن تمنطاش فاش أنطونيو فان لييوينهاويك لهولاندي صاوب لميكروسكوب لعدسي ولايني فلقرن تسعطاش غاط را واحد لبلبالة عضيمة فهاد الضومين ماليها هوما لويس باستور روبيرط كوخ اللول كشف علا لخدمة دلباكتيريات فالتخمار فالتدواز دلمراضي الجاوج كتاشف لعكيكيزة مولات الس اللي تسمات باقي على سميتو عكيكيزة ديال كوخ لباكتيرية مولات بوليب بورطري ديال روبيرت كوخ كشاشفي ديال كوخ باكتير لباكتيرية مولات السل بلبالة خرا ماكاتقلش قيمة علا ماقبل منها غاتنوض فلقرن عشرين وهيا لملاية دلونتيبيوتيك دابا حتال حدود لبدية دلقرن عشرين ماكان حتاشي دوا كايبر لمراضي اللي سبابها باكتيرية بول هيرليش غادي يلقا دوا طريبان روض اللي كايتعتابر لونتيبيوتيك اللول كونطرموبرزيط بلعربية ضد الطفيليات نفس لعاليم ست سنين منبعد غايضب عاوتاني علا واحد كونطرنو اري دوا ضد النوار مجهد هادشي كان غير لفتيلة اللولة واللي غاتزيد تزند معا لمجية دليكسانضر فليمين اللي دا شنعتو بلكشيف على لخدمة ديال واحد لفطريةدرويشة مل نس دلبينيسيليوم فالنتجان ديال لبينيسيلين هاد لكتيشاف غايتعاتبر الربحة لعضيمة فالتاريخ ضد لمرضة ويادل غايستاهل عليها لجايزة ديال نوبل فيشي  تصغير تنبر ديال بلاد مولدوفا كايكر فليمين بلاسف لفرحة ماغاط ولش بزاف لبشرية غادي تفيق علا موصيبة كبيرة اللي غاتهدد لكينونة ديالها واللي هيا لمقاومة لباكتيري وبهاكا طبقات بلحرف لمتلة لمغريبية ديال بوصولو بحصولو دابا معا لمسارة أولا لفعالية ديال هاد الدويان خلات لغاشي يخدمهوم كتر مل قياس بمانيرة معاودة بسباب هادشي فعام غاتبان لمقاومة اللولة ضد لبينيسيلين نيت مولاتها واحد لباكتيرية سميتها ستافيلوكوك وسة مده بة يعني داك لبينيسيلين مابقا كايسور والو ضد هاد لباكتيريات ومن موراها غايبانو سناسل طوال من هاد لمقاومات لمقاد تشريح اي لقلدة فاش كانسمعو بميكروب عقلنا كايمشي نيشان لشي خلايق حيين بعايدهوم صغيرة بزاف ماكانشوفوهومش بعينينا بلعقلاني ماغايتشافوش بشي حاجة خرا من غير بلميكروسكوب لاحقاش طايتهوم ماكتفوتش ميكروميط فالطولة كانقشعو شلا فورمات عند هاد لخلايق كاينين نوسا دلباكتيريات مكو رين كايتسماو بل كوك وسة طرجامة من  بليونانية كاتعني زر يعة شي نوسا خرين مجب دين عليهوم عندهوم فورمة ديال عكيك يزة حيتاش طولتهوم فايتة عرضهوم وهي طرجامة من اللاتينية هاد لخطرة  ومعنيتها عصا زرواطة بيدما شي بعضين عندهوم سيفة ديال بيضة ماهوما مكورين ماهوما مجبدين داكشي علاش سميتهوم عكيكزوكوكوسة فوق من هادشي واخا بواحد لقد قليل كاينين نوسا خرين فورمتهوم دايرة كي الض مة كايكونو محنيين مبوقلين فلخر ديالهوم بحال لباكتيرية مولات بوليب ويقدرو يتسماو بوضمة شي وحدين خرين قامتهوم ملوية كايتسماو بالداريجة بولو اية مزوارتهوم أولا لموهيمة فيهوم هيا مولانوار باكتير هاد التنويعة فلفورمات سبابها هوا لمقادة ديال السيتوسكوليطة لحيط لخلوي اللي عندها دور كبير فلعيشة دلباكتيرية شوف تنويعة دلفورمات لباكتيري لمة لباكتيرية لغالب لباكتيريات كايتجمعو معا بعضياتهوم فواحد لمة كاتسما لف بالنليزية  وكاتعني مستعمارة وسميتها هكاك لاحقاش لباكتيريات كايدكسو فواحد لمجموعة اللي فيها كايتشاركو معا بعضياتهوم فواحد طريقة دلمعيشة زيد عليها تقدر تعاونهوم حتا لحماية لمقاومة جات السمية اللف فالداريجة من ديك لمحالفة دلقبايل فلحرب ضد نفس لعدو ولا لنفس لموراد التدكاس دلباكتيريات ولا اللف لباكتيري عندو فورمات على حساب الطاسيلة دلباكتيرية بالنسبة للكواكس الرايجة يقدرو يتجمعو فهاد الشكال  تصغير تصويرة دلف تاع سنيسلوكوك وسة كايبين باكتيريات ملمومين على سيفة ديال سنيسلة  تصغير تصويرة تكبار دلف تاع ستافيلوكوكوسة كايبين كوك وسات مدكسين كايشبه عرش دلعنب  تصغير تصويرة دلف تاع بنوموكوكوسة ملمومين على سيفة ديال ضوبلوكوك وسة جويجة     تصغير تصويرة دلف دلونوكوكوسة ملمومين على سيفة ديال زريعة دلقهوة سيتولوجيا قلدة عامة دلخلية كيما ياد تدكر فلفايت لباكتيريات كايدخلو فلماركة لقبلوعلوف هادشي كايعني باللي عندهوم لخصايص التاليين عندهوم واحد لخلية صافي تجريداتها صغيورة على التجريدة دلخلية اللي بلعلفة كروموزومهوم مامفرقش على السيتوبلازم بشي غشا لعلفة مكايناش لهيستونات ماعمرهوم كايكونو ماكاتكونش حتا ميطوزة ولا ميوزة ولايني لمناسلة ديالهوم كاتكون بلمفارقة التواشي دلخلية بحال لميطوكوندرية لجيهاز ديال ولجي ماكاينينش الريبوزوم صغيكرون تقدر تكون عندهوم قزيزيبة لا كابسولة فاش كايكون عندهوم لحيط كايصدق مصاوب مل بيبتيدوليكان ولايني عمرو مامصاوب من السيليلوز حوايج ضارورية عند اع لباكتيريات لحيط لخلوي غلاف صحيح كايضور بلباكتيريا كاين عند اع لباكتيريات من غير لميكوبلازم كايدير علاين من التقل ديالها فيه واحد لبوليمير موهيم سميتو بيبتيدوليكان لقيمة دلحيط لخلوي كبيرة يلا مات عتابر هوا كولشي كايحدد لفورمة دلباكتيريا كايعاون فالسباغة وحتا فالتقلاع ديال الطاسيلة دلباكتيريا واش رام يجابي ولا رام سلبي زيد فلحماية فزكير لباكتيري ضد لؤونتيبيوتيك بلا حيط خلوي لباكتيرية غادي تموت بالسيف عليها فهاد لقيبال نيت لحيط لخلوي هوا النيش ديال واحد لنس دلونتيبيوتيك سميتو لبيطالاكطامين اللي كايحبس لمصاوبة لمتو لة دلحيط لخلوي هادشي هو اللي كايسبب التفرشيخ دلباكتيريا موتها لغشا السيتوبلازمي فيه جوج طبقات فوصفودهنية معا بروتينات مديور بلا كوليسطيرول سيتوبلازم ريبوزوم كتار من فباكتيرية وحدة مصاوب من جوج ديال تحت عبرات كروموزوم كاين فواحد لبلاصة سميتها لعلفويد فلغالب على سيفة ديال خوي دايري عندو جوج كوابل فوق مدو رين ملاصقين معاه شي ؤنزيمات ضاروريين باش يدير خدمتو حوايج ماكايكونوش ديما كابسولة زغيبة زغيبات شايعين زغيبات نسليين قزيزيبة بلاسميد لبواغ السباغة باش تشاف لباكتيرية فلميكروسكوب الشوفي خاص ضاروري تسبغ السباغة دلباكتيرية وحدا من جوج باراميطرات مورا لفورمة اللي كايتعول عليهوم باش تتقل الطاسيلة دلباكتيرية وهادشي كايعاون بزاف فلمعرفة دلباكتيرية سباب لمرضة لؤونتيبيوتيك اللي كايفاري معاها منحل اع لباكتيريات يقدرو يتسبغو لاحقاش عندهوم حيط سيتوبلازمي من غير لميكوبلازم اللي ماعندوش هاد لحيط وبهاكا مايقدرش يتصبغ السباغة لمسمة لهاد لقيبال واللي كاتخدم كتر هيا السباغة ديال رام اللي مومكين تعطي جوج داللوان على حساب آشمن رام عندها سوا لغوزي يلا كانت لباكتيرية رام سلبية ولا لمدادي يلا كانت رام يجابية فحوايل خاصة كايتخدمو سباغي خرين بحال سباغة ديال تزيل نييلسن باش نسبغو لميكوباكتيريات  بحال ميكوباكتيريوم بو ؤلا ديال فاكو للسباغة مولانوار باكتير الشوروط لفيزيوشيمية دلكبورية لمعرفة ديال الشوروط دلكبورية دلباكتيريا كاتنفع بزاف فزريعها يعني واش هاد لباكتيرية غاتزرع فبلاصة عادية ولا فشي بلاصة فشكل لفعلة سخونية كاينين شلا نواع نقدرو نكلاصيوهوم على حساب السخونية لمخي رة دلكبورية باكتيريات وسطوباغية بحال يرشيا كولي واحد لخليقة اللي السخونية لمخي رة ديالها مابين حتال بمانيرة خرا تقدر تكتار مزيان فلداخل دلكسدة باكتيريات صهدوباغية بحال طيرموس أكواتيكوس السخونية لمزيانة مابين حتال سيليسيوس باكتيريات صميقلوباغية بحال يستيريا واحدول ادة كاتزرع فجوايه سخونية لفعلة دلقدرة لهيدروجينية لقيمة لمزيانة دلقدرة لهيدروجينية دلبلاصة كاتكون مابين  معروف باللي لباكتيريات لمر اضة ولا اللي مرتابطة بلبنادم كاتكون فلغالب سوا محايدة ولا قاعيدية شوية بسودوموناس بوضم مول بوليب كايبغيو لبلايص لقاعيدية كاينة واحد لحالة بوحدها ديال واحد لباكتيرية مر اضة للمعدة كادير واحد لمرضة سميتها لحريق دلمعدة هاد لباكتيرية كاتصبر لتاحيماضيت دلمعدة ؤكاتسما بلهيليكوباكتير بيلوري لفعلة دلملحة حا كاينين شي باكتيريات ملحوباغية كايحتاجو لملحة  ضاروري باش يكبرو كاينين وحدين خرين كايتسماو بل ملحوهانية كايقبلو واحد التاكونصونطريت معتادلة دلملحة يقدرو يكبرو بلا بيها كيف الستافيلوكوكوسة لمده بة لبلاصة زريع لبلاصة زريع مديورة من خيلوطة دلماواد لماكلية حمايض أمينية بيبتيدات سكار عيون لكلام تصنيف لبيولوجيا تصنيف مقالة جودة مابيهاش تصنيف إحصائيات لمينحة